钦定古今图书集成/明伦汇编/氏族典/第388卷 > 李观
## 钦定古今图书集成/明伦汇编/氏族典/第388卷 > 李观

按《唐书李观传》，“观其先自赵郡徙洛阳，故为洛阳人。
少沈厚寡言，以策干朔方节度使郭子仪，子仪遣佐
坊州刺史吴伷为防遏使，以亲丧解。吐蕃内寇，代宗
幸陜，观隐盩厔，率乡里子姓守黑水，寇不敢侵。岭南
节度使杨慎微奏为偏将，徐浩、李勉代节度，常倚以
军政，数捕平剧贼，迁大将，试殿中监，召为右龙武将”
军。泾师叛，观适番上，即领兵千馀扈德宗奉天，从至
梁州。帝还，擢泾原节度使，以少府监检校工部尚书，
卒。